आईईसी यूनिवर्सिटी में दो दिवसीय कॉन्फ्रेंस कल से
बद्दी|संसार आनेवाली गंभीर चुनौतियों के मुद्दे पर आधारित दो दिवसीय नेशनल कॉन्फ्रेंस का आयोजन बद्दी की आईईसी यूनिवर्सिटी में किया जा रहा है। दो दिवसीय नेशनल कान्फ्रेंस में पंजाब, दिल्ली और हिमाचल से कई विषय विशेषज्ञ यहां पहुंच रहे हैं। नेशनल कान्फ्रेंस यूनिवर्सिटी परिसर में 26 से 27 दिसंबर को आयोजित की जा रही है। आईईसी यूनिवर्सिटी के वीसी डॉ. महावीर सिंह ने बताया कि यूनिवर्सिटी इस सेमीनार को साइंस एंड मैनेजमेंट सोसाइटी हिमाचल प्रदेश के साथ मिल कर संयुक्त रूप से आयोजित कर रही है। वीसी डॉ. महावीर ने बताया कि नेशनल कान्फ्रेंस में ऐथीकल स्टडीज, सोशियो लीगल, मैनेजमेंट, साइंस, हैल्थ साइंस, लीगल, मेडिकल अन्य कई विषयों के विशेषज्ञ आने वाली चुनौतियों पर मंथन होगा। इस नेशनल कान्फ्रेंस में यूनिवर्सिटी टीचर, स्टॉफ, स्टूडेंट आसपास के कॉलेजों के छात्र स्टॉफ भी हिस्सा लेने पहुंचेंगे।
वीसी ने बताया कि नेशनल कॉन्फ्रेंस के दौरान करीबन 150 छात्र अपने शोध भी प्रस्तुत करेंगे। यह शोध छात्रों द्वारा रिसर्च पर आधारित होंगे। कार्यक्रम में डॉ. शशि भूषण, ओपी शर्मा, डॉ. एसएस बेदी, पंजाब से एडी अहलूवालिया, आरके पटियाल, वीके माथू, कर्नल नौटियाल सहित एक्सपर्ट ने नेशनल कान्फ्रेंस में अपने विचार रखने के लिए उपस्थित होंगे।
hin_Deva hin_Deva hin_Deva